CELEX: 32020R1298
Language: el
Date: 2020-07-13 00:00:00
Title: Κατ’ εξουσιοδότηση κανονισμός (ΕΕ) 2020/1298 της Επιτροπής της 13ης Ιουλίου 2020 για την τροποποίηση του παραρτήματος του κανονισμού (ΕΕ) 2019/452 του Ευρωπαϊκού Κοινοβουλίου και του Συμβουλίου για τη θέσπιση πλαισίου για τον έλεγχο των άμεσων ξένων επενδύσεων στην Ένωση

18.9.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 304/1
               
            
         ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) 2020/1298 ΤΗΣ ΕΠΙΤΡΟΠΗΣ
         της 13ης Ιουλίου 2020
         για την τροποποίηση του παραρτήματος του κανονισμού (ΕΕ) 2019/452 του Ευρωπαϊκού Κοινοβουλίου και του Συμβουλίου για τη θέσπιση πλαισίου για τον έλεγχο των άμεσων ξένων επενδύσεων στην Ένωση
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2019/452 του Ευρωπαϊκού Κοινοβουλίου και του Συμβουλίου, της 19ης Μαρτίου 2019, για τη θέσπιση πλαισίου για τον έλεγχο των άμεσων ξένων επενδύσεων στην Ένωση (1), και ιδίως το άρθρο 8 παράγραφος 4,
         Εκτιμώντας τα ακόλουθα:
         
                     (1)
                  
                  
                     Το άρθρο 8 παράγραφος 3 του κανονισμού (ΕΕ) 2019/452 προβλέπει ότι στα έργα ή προγράμματα ενωσιακού ενδιαφέροντος πρέπει να περιλαμβάνονται τα έργα και προγράμματα που εμπεριέχουν σημαντικό ποσό ή σημαντικό ποσοστό ενωσιακής χρηματοδότησης, καθώς και αυτά που εμπίπτουν στην ενωσιακή νομοθεσία για τις υποδομές ζωτικής σημασίας, τις τεχνολογίες ή τους συντελεστές παραγωγής κρίσιμης σημασίας, που είναι απαραίτητοι για την ασφάλεια ή τη δημόσια τάξη.
                  
               
                     (2)
                  
                  
                     Ο κατάλογος των έργων ή προγραμμάτων ενωσιακού ενδιαφέροντος που αναφέρεται στην αιτιολογική σκέψη 1 παρατίθεται στο παράρτημα του κανονισμού (ΕΕ) 2019/452.
                  
               
                     (3)
                  
                  
                     Η Επιτροπή διαπίστωσε ότι υπάρχουν διάφορα άλλα έργα και προγράμματα που εμπεριέχουν σημαντικό ποσό ή σημαντικό ποσοστό ενωσιακής χρηματοδότησης, ή που εμπίπτουν στην ενωσιακή νομοθεσία για τις υποδομές ζωτικής σημασίας, τις τεχνολογίες ή τους συντελεστές παραγωγής κρίσιμης σημασίας, που είναι απαραίτητοι για την ασφάλεια ή τη δημόσια τάξη και, επομένως, τα εν λόγω έργα και προγράμματα θα πρέπει να συμπεριληφθούν στον προαναφερθέντα κατάλογο.
                  
               
                     (4)
                  
                  
                     Κρίνεται σκόπιμο να αναφερθούν ρητά οι συμπράξεις στο πλαίσιο του «Ορίζων 2020» που έχουν τη μορφή της ενωσιακής συμμετοχής σε προγράμματα που αναλαμβάνονται από διάφορα κράτη μέλη, από μέσα όπως οι κοινές επιχειρήσεις ή από φορείς όπως το Ευρωπαϊκό Ινστιτούτο Καινοτομίας και Τεχνολογίας. Οι εν λόγω συμπράξεις διαδραματίζουν σημαντικό ρόλο στις δράσεις της ΕΕ για την αντιμετώπιση καταστάσεων έκτακτης ανάγκης στον τομέα της υγείας, όπως η πανδημία COVID-19, καθώς στηρίζουν, μεταξύ άλλων, την έρευνα και την καινοτομία που σχετίζονται με τη δημόσια υγεία, πρωτοβουλίες για τη βελτίωση της αποδοτικότητας, της αποτελεσματικότητας και της ποιότητας της διαδικασίας ανάπτυξης φαρμάκων, και συμπράξεις μεταξύ του ιδιωτικού τομέα και της ακαδημαϊκής κοινότητας για τη βελτίωση της βιωσιμότητας των συστημάτων υγείας.
                  
               
                     (5)
                  
                  
                     Συνεπώς, το παράρτημα του κανονισμού (ΕΕ) 2019/452 θα πρέπει να τροποποιηθεί αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα του κανονισμού (ΕΕ) 2019/452 τροποποιείται ως εξής:
            
                        1)
                     
                     
                        Το σημείο 3 αντικαθίσταται από το ακόλουθο κείμενο:
                        
                                    «3.
                                 
                                 
                                    “Ορίζων 2020”, συμπεριλαμβανομένων των προγραμμάτων έρευνας και ανάπτυξης σύμφωνα με το άρθρο 185 της ΣΛΕΕ, καθώς και των κοινών επιχειρήσεων ή οποιωνδήποτε άλλων υποδομών που δημιουργήθηκαν σύμφωνα με το άρθρο 187 της ΣΛΕΕ:
                                    Κανονισμός (ΕΕ) αριθ. 1291/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, για τη θέσπιση του προγράμματος-πλαισίου “Ορίζων 2020” για την έρευνα και την καινοτομία (2014-2020) και την κατάργηση της απόφασης αριθ. 1982/2006/ΕΚ (ΕΕ L 347 της 20.12.2013, σ. 104), συμπεριλαμβανομένων των δράσεων στο πλαίσιο του εν λόγω προγράμματος-πλαισίου που σχετίζονται με βασικές τεχνολογίες γενικής εφαρμογής, όπως οι τεχνολογίες τεχνητής νοημοσύνης, ρομποτικής, ημιαγωγών και κυβερνοασφάλειας.».
                                 
                              
                  
                        2)
                     
                     
                        Το σημείο 8 αντικαθίσταται από το ακόλουθο κείμενο:
                        
                                    «8.
                                 
                                 
                                    Μόνιμη διαρθρωμένη συνεργασία (PESCO):
                                    Απόφαση (ΚΕΠΠΑ) 2018/340 του Συμβουλίου, της 6ης Μαρτίου 2018, για την κατάρτιση του καταλόγου των έργων που θα αναπτυχθούν στο πλαίσιο της μόνιμης διαρθρωμένης συνεργασίας (PESCO) (ΕΕ L 65 της 8.3.2018, σ. 24).
                                    Απόφαση (ΚΕΠΠΑ) 2018/1797 του Συμβουλίου, της 19ης Νοεμβρίου 2018, για την τροποποίηση και ενημέρωση της απόφασης (ΚΕΠΠΑ) 2018/340 που καταρτίζει τον κατάλογο των έργων PESCO (ΕΕ L 294 της 21.11.2018, σ. 18).
                                    Απόφαση (ΚΕΠΠΑ) 2019/1909 του Συμβουλίου, της 12ης Νοεμβρίου 2019, για την τροποποίηση και την επικαιροποίηση της απόφασης (ΚΕΠΠΑ) 2018/340 για την κατάρτιση του καταλόγου των έργων που θα αναπτυχθούν στο πλαίσιο της μόνιμης διαρθρωμένης συνεργασίας (PESCO) (ΕΕ L 293 της 14.11.2019, σ. 113).».
                                 
                              
                  
                        3)
                     
                     
                        Προστίθενται τα ακόλουθα σημεία 9, 10 και 11:
                        
                                    «9.
                                 
                                 
                                    Προπαρασκευαστική ενέργεια για την προετοιμασία του νέου προγράμματος EU GOVSATCOM:
                                    Κανονισμός (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου, της 18ης Ιουλίου 2018, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ) αριθ. 966/2012, και ιδίως το άρθρο 58 παράγραφος 2 στοιχείο β) (ΕΕ L 193 της 30.7.2018, σ. 1).
                                 
                              
                                    10.
                                 
                                 
                                    Προπαρασκευαστική ενέργεια για την έρευνα στον τομέα της άμυνας:
                                    Κανονισμός (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου, της 18ης Ιουλίου 2018, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ) αριθ. 966/2012, και ιδίως το άρθρο 58 παράγραφος 2 στοιχείο β) (ΕΕ L 193 της 30.7.2018, σ. 1).
                                 
                              
                                    11.
                                 
                                 
                                    Ευρωπαϊκή κοινή επιχείρηση για τον ITER:
                                    Απόφαση 2007/198/Ευρατόμ του Συμβουλίου, της 27ης Μαρτίου 2007, για την ίδρυση της ευρωπαϊκής κοινής επιχείρησης για τον ITER και την ανάπτυξη της πυρηνικής σύντηξης και περί παραχωρήσεως προνομίων σε αυτήν (ΕΕ L 90 της 30.3.2007, σ. 58).».
                                 
                              
                  
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
            Ο παρών κανονισμός θα δημοσιευτεί στην Επίσημη Εφημερίδα της Ευρωπαϊκής Ένωσης όταν λήξει η προθεσμία υποβολής αντιρρήσεων από το Ευρωπαϊκό Κοινοβούλιο ή από το Συμβούλιο, ή όταν το Ευρωπαϊκό Κοινοβούλιο και το Συμβούλιο ενημερώσουν αμφότερα την Επιτροπή ότι δεν θα προβάλουν αντιρρήσεις, σύμφωνα με το άρθρο 16 παράγραφος 6 του κανονισμού (ΕΕ) 2019/452.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 13 Ιουλίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 79I της 21.3.2019, σ. 1.